اسرائیل باش وزیری نفتالی بنت, بیرلشگن عرب امیرلیک لری گه قیلگن سفری چاغیده اونینگ بیلن همراه لیک قیلگن هیئت ترکیبیده بولگن بیر کیشیده کووید 19 انیقلنگن لیگی باعث قرنطینگه آلیندی.
باش وزیرلیک تامانیدن بیریلگن بیاناتده, بنت بیلن بیرگه بیرلشگن عرب امیرلیک لریدن قیتیب کیلگن هیئت ترکیبیده گی بیر کیشی نینگ کرونا ویروس تستی نینگ مثبت چیققن لیگی بیلدیریلدی.
"ساغلیق نی سقلش وزیرلیگی نینگ پلانی گه کوره بنت داخل هیئت ترکیبیده گی برچه کیشی لر نینگ قرنطینگه آلینگن لیگی" بیلدیریلگن بیاناتده, خوددی شوو کیشی لرنینگ ایرته گه ینه پی سی آر تستی دن اوتکزیله دیگن لیک لری معلوم قیلیندی.
اسرائیل تاریخیده بیرینچی مرته باش وزیر اوله راق بیرلشگن عرب امیرلیک لری گه رسمی سفر قیلگن بنت, توناون ابوظبی ولیعهد شهزاده سی محمد بن زاید آل نهیان بیلن اوچره شگن ایدی.
اسرائیل بیلن بیرلشگن عرب امیرلیک لری میلادی 2020- ییل 15 سپتامبرده امریکا قوشمه ایالتلریده بولیب اوتگن بیر مراسم آرقه لی مناسبت لرنینگ عادی لشتیریلیشی بوییچه کیلیشوو امضاله گن ایدی.
پارتلش آرتیدن یانغین یوز بیرگن
